Diari Oficial de la Generalitat Valenciana


Sumari del DOGV 3355, del 21-10-1998 (1998/8318)

ORDRE de 27 de juliol de 1998, de la Conselleria de Cultura, Educació i Ciència per la qual s'autoritza provisionalment durant el curs 1998/99 el centre docent britànic a Espanya anomenat Colegio Británico de Alicante, The British Council School of Alicante, en Alicante.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/8318


Data del document
:   27-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de juliol de 1998, de la Conselleria de Cultura, Educació i Ciència per la qual s'autoritza provisionalment durant el curs 1998/99 el centre docent britànic a Espanya anomenat Colegio Británico de Alicante, The British Council School of Alicante, en Alicante. [1998/8318]
  
L'expedient l'ha iniciat el director general del British Council per a Espanya, conseller Cultural de l'Ambaixada Britànica en Espanya, en sol·licitud d'obertura d'un centre britànic en la ciutat d'Alacant, situat provisionalment al carrer Capitán Segarra, 30.
  
La Direcció Territorial d'Alacant a la vista de l'informe favorable de la inspecció Educativa ha considerat procedent accedir al que es sol·licita.
  
Atès que el titular del nou centre serà The British Council, organisme públic britànic, encarregat de les certificacions de la representació diplomàtica del seu país en relació a la validesa oficial plena dels ensenyaments i el compliment dels requisits d'instal·lacions dels centres bitànics a Espanya.
  
Vists La Llei Orgànica 8/1985, de 3 de juliol (BOE de 4 de juliol), reguladora del Dret a l'Educació, la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu, el Reial Decret 806/1993, de 28 de maig (BOE de 23 de juny) sobre règim de centres estrangers en Espanya, i demés legislació que siga d'aplicació.
  
Fent ús de les atribucions que en conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament provisional durant el crus 1998/99 del següent centre docent britànic, atenent les característiques i ensenyaments que s'especifiquen:
  
Centre: Colegio Británico de Alicante, The British Council Shcool of Alicante.
  
Titular: The British Council
  
Domicili: c/ Capitán Segarra, 30
  
Localitat: Alacant
  
Provincia: Alacant
  
Codi: 76990273
  
Ensenyaments que s'autoritzen: Currículum Nacional d'Anglaterra i País de Gales d'Infant I a Infant III (corresponents a Educació Infantil 2on cicle), i de Form 1 a Form 5 (corresponents de 1er a 5é d'Educació Primària) i 150 i 265 alumnes respectivament de capacitat.
  
Alumnat autoritzat: espanyol i estranger
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració Educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article vuité del Reial Decret 806/1993.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interesat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, 27 de juliol de 1998
  
El conseller de Cultura, Educació i Ciència
  
FRANCISCO E. CAMPS ORTIZ